**J e g y z ő k ö n y v**

**az**

**Alsó- Tisza-menti Önkormányzati Társulás**

**Társulási Tanácsa**

**Elnöki és Alelnöki tisztsége**

**2024. október 11. napján megtartott**

**szavazás lebonyolításáról,**

**annak eredményéről**

**J e g y z ő k ö n y v**

Készült: az Alsó- Tisza-menti Önkormányzati Társulás Társulási Tanácsa 2024. október 11. napján megtartott ülése 3. napirendi pontjaként tárgyalt választási eljárás lebonyolításáról, annak eredményéről.

**Jelen vannak:** Bánfi Sándor Tömörkény Községi Önkormányzat Polgármestere, a Társulási Tanács korelnöke,

Kató Pálné feladatellátó jegyző, jegyzőkönyvvezető,

csatlakozott a Társulás Társulási Tanácsa megválasztott elnöke

**Kató Pálné feladatellátó jegyző:** az írásban kiadott előterjesztéshez az alábbi *szóbeli kiegészítést* fűzte: tájékoztatta a Társulás Társulási Tanácsába az érintett tagönkormányzatok által delegált tagokat, hogy a Társulás Társulási Tanácsába Elnököt jelölhetnek, majd titkos szavazással választhatnak, aki a Társulás Társulási Megállapodása, a Szervezeti és Működési Szabályzata, valamint a Feladatellátási megállapodása szerint jogokat gyakorolhatja és kötelezettséget teljesítheti. Elmondta, hogy az eddig bevett gyakorlat szerint Elnöki tisztségre a Társulás székhely települése polgármestere kapott jelöltséget, ennek ellenére a többi érintett tag is élhet ezzel a jogosítványával. Az Alelnök választása opcionális az Mötv. rendelkezése szerint, viszont a Társulás alapiratai szerinti eljárásrendben (titkos szavazással) minősített többségű szavazással mehet végbe az eljárás. Szólt arról, hogy a Társulás munkaszervezete vezetőjeként elkészítette a szavazólapokat, melyet az ülésen jelenlévő képviselők a titkos szavazás szabályai betartásával kitöltenek és átadják azt a Társulás Korelnökének, aki jegyzőkönyvbe foglaltatja a szavazás eredményét, majd mint az ülés (ideiglenes) vezetője ismerteti azt. Az Elnök személye ismeretében az ülést vezető korelnöktől az elnök átveszi az ülés vezetését és felvezeti a Társulás Társulási Tanácsa Alelnöke személyére vonatkozó titkos szavazásra vonatkozó eljárásrendjét, amely megegyezik az Elnökre vonatkozó szabályokkal. Kiemelte, hogy nincs rendelkezés arra vonatkozóan, hogy a képviselő (jelölt) önmagára nem adhat le érvényes szavazatot, már csak azért sem, mert a szavazás nem nyilvános. A megválasztott elnök viszont nem lehet egyben alelnök is, így ebben a választási eljárásban nem vehet részt.

**Bánfi Sándor korelnök:** kezdeményezte az Elnök személye választása lebonyolítását, melynek technikai feltételeit a Társulás munkaszervezete biztosította. Kiosztotta az Elnök személye választására szolgáló szavazólapokat, melyeket begyűjtve, összeszámolva kihirdette a szavazás eredményét: érvényes szavazatok száma: 3 szavazat, érvénytelen szavazatok száma: 0. A szavazás minősített többséget hozott. Az érvényes szavazatok alapján e jegyzőkönyvbe rögzíttette, hogy 2024. október 11. napjától a 2024./2029. választási ciklus idejére, ill. a delegálása időtartama alatt, az *Alsó- Tisza-menti Önkormányzati Társulás Társulási Tanácsa Elnöke:* ***Erhard Gyula*** *Csanytelek Község Önkormányzata Polgármestere.* Gratulált a megválasztott Elnök úrnak és jó egészséget kívánt a tisztségből adódó feladatok végrehajtásához.

**Erhard Gyula Társulás Társulási Tanácsa elnöke:** kezdeményezte az Alelnök személye választása lebonyolítását, melynek technikai feltételeit a Társulás munkaszervezete biztosította. Kiosztotta az Alelnök személye választására szolgáló szavazólapokat, melyeket begyűjtve, összeszámolva kihirdette a szavazás eredményét: érvényes szavazatok száma: 3 szavazat, érvénytelen szavazatok száma: 0. A szavazás minősített többséggel zárult. Az érvényes szavazatok alapján e jegyzőkönyvbe rögzíttette, hogy 2024. október 11. napjától a 2024./2029. választási ciklus idejére, ill. a delegálása időtartama alatt, az *Alsó- Tisza-menti Önkormányzati Társulás Társulási Tanácsa Alelnöke:* ***Bánfi Sándor*** *Tömörkény Községi Önkormányzat Polgármestere.* Gratulált a megválasztott Alelnök úrnak és jó egészséget kívánt a tisztségből adódó, az elnök személye akadályoztatása esetén, az elnök személye helyettesítése során jelentkező feladatok végrehajtásához.

A tárgyi jegyzőkönyvet a jelenlévők saját kezűleg írták alá azzal, hogy e jegyzőkönyv, a Társulás Társulási Tanácsa 2024. október 11. napján tartott ülésén készült jegyzőkönyv kötelező melléklete, a szavazólapok pedig a tárgyi ügyiratban, zárt borítékba helyezve irattárba helyezendő dokumentum.

K. m. f.

................................................................................... .................................................................................

Bánfi Sándor a Társulás korelnöke/alelnöke Erhard Gyula a Társulás elnöke

....................................................................................................

Kató Pálné a Társulás feladatellátó jegyzője